cyanic-selkie/wikianc huggingface dataset:
Σαγιάκα Σότζι
2013/14
Η περίοδος 2013-2014 περιλαμβάνει το ντεμπούτο της με την BBC Philharmonic, με την Κλασική Ορχήστρα Santa Cecilia στο θέατρο Real στη Μαδρίτη, με την Φιλαρμονική Ορχήστρα του Κατάρ, με την Συμφωνική Ορχήστρα της Ταϊπέις, με την Φιλαρμονική Ορχήστρα της Μόσχας και με την Φιλαρμονική Ορχήστρα του Άουγκσμπουργκ. Επίσης συνεργάστηκε για πρώτη φορά με τον Μenahem Pressler για ένα τουρ στην Ιαπωνία. Τέλος, προσκαλέστηκε από τον παλιό μέντορα και υποστηριχτή της Yuri Temirkanov στα 75 γενέθλια του gala concert στην Αγιά Πετρούπολη με την Φιλαρμονική Ορχήστρα της Αγίας Πετρούπολης και στη συνέχεια έκανε ένα τουρ στην Ιαπωνία. Στις 30 Μαΐου του 2014 έπαιξε στο Μέγαρο Μουσικής Αθηνών (κοντσέρτο για βιολί και ορχήστρα αρ.2 σε σολ ελάσσονα, έργο 63 του Σεργκέι Προκόφιεφ) με την Κρατική Ορχήστρα Αθηνών, υπό τη μουσική διεύθυνση του Βασίλη Χριστόπουλου.
Η Σότζι έχει ηχογραφήσει πολλούς δίσκους για την εταιρεία Deutsche Grammophon. Επίσης έχει κάνει και δύο δίσκους με την εταιρεία Mirare το 2011 και το 2012.
Παίζει με ένα στραντιβάριους Recaimer του 1729 που έχει δανειστεί από τον Ryuzo Ueno, πρόεδρο της Ueno Fine Chemicals Industry Ltd.
Εξωτερικοί σύνδεσμοι
Κατηγορία:Ιάπωνες βιολιστές
Γουσταύος Α΄ της Σουηδίας
Ο Γουσταύος Βάσα, επίσης ονομαζόμενος Γουσταύος ο Α΄ (Gustav Vasa, 12 Μαΐου 1496 – 29 Σεπτεμβρίου 1560), ήταν βασιλιάς της Σουηδίας από το 1523 έως το θάνατό του.
Πραγματοποίησε εξέγερση εναντίον της Ένωσης του Κάλμαρ, κατάργησε την αιρετή μοναρχία και επέβαλε κληρονομική μοναρχία στη Σουηδία. Ανήκε στον οίκο των Βάσα, την πρώτη μοναρχική δυναστεία που βασίλευσε ενός ενωμένου σουηδικού βασιλείου. Ο Γουσταύος Α΄ εισήγαγε ένα έντονα συγκεντρωτικό σύστημα διακυβέρνησης με αποτελεσματική γραφειοκρατία. Ο ρόλος του στην εισαγωγή της σουηδικής κληρονομικής μοναρχίας θεωρείται σήμερα ως η βάση του σύγχρονου έθνους-κράτους της Σουηδίας. Η 6η Ιουνίου, η ημερομηνία που εκλέχτηκε βασιλιάς το 1523 από το σουηδικό Κοινοβούλιο, είναι η εθνική επέτειος της Σουηδίας.
Ο Γουσταύος Α' της Σουηδίας έμεινε επίσης γνωστός ως ιδρυτής της αρχαιότερης ορχήστρας στον κόσμο, της Kungliga Hovkapellet (ορχήστρα της βασιλικής αυλής). Σε λογιστικά έγγραφα του οίκου του από το 1526 αναφέρονται δώδεκα μουσικοί, πνευστοί και τυμπανιστές, αλλά όχι παίκτες εγχόρδων. Σήμερα η Kungliga Hovkapellet είναι η ορχήστρα της Βασιλικής Όπερας της Σουηδίας.
Οικογένεια
Νυμφεύτηκε πρώτα το 1531 με την Αικατερίνη των Ασκάνια, κόρη του Μάγκνους Α΄ δούκα της Σαξονίας-Λάουενμπουργκ και είχε τέκνο:
Το 1535 απεβίωσε η Αικατερίνη και ο Γουσταύος Α΄ έκανε το 1536 δεύτερο γάμο, με τη Μαργαρίτα Λέιγιονχουβουντ, κόρη του Έρικ Άμπραχαμσον Λέιγιονχουβουντ και είχε τέκνα:
Δημήτριος Ταλαγάνης
Ο Δημήτριος Ταλαγάνης (Τρίπολη, 1945 - Αθήνα,15 Απριλίου 2021) ήταν Έλληνας καλλιτέχνης, αρχιτέκτονας, ποιητής και πολεοδόμος.
Βιογραφία
Γεννήθηκε στην Τρίπολη το 1945 και έζησε στην Αρκαδία τα παιδικά του χρόνια· μετά μετακόμισε στην Αθήνα, όπου έζησε μέχρι το 1964, οπότε και έφυγε στο εξωτερικό. Σπούδασε με υποτροφία στο Αρχιτεκτονικό Ινστιτούτο της Μόσχας και το 1971 πήρε δίπλωμα και μάστερ αρχιτεκτονικής. Επίσης έλαβε το πρώτο βραβείο για το σχεδιασμό του Νέου Μουσείου Λένιν. Η μελέτη αυτή εκτέθηκε για ένα χρόνο στην έκθεση των επιτευγμάτων της Σοβιετικής Τεχνολογίας και Επιστήμης, στην οποία κέρδισε το χρυσό μετάλλιο. Το 1970 επίσης διακρίθηκε στην παγκόσμια έκθεση OSAKA EXPO 1970 για το σχεδιασμό μιας πόλης 40.000 κατοίκων. Το 1971 πραγματοποίησε μια μελέτη εκμετάλλευσης του Φαληρικού όρμου, όπου πρότεινε την κατασκευή του Νέου Αθηναϊκού Θεάτρου.
Το 1971 άρχισε επίσης να ζωγραφίζει. Η πρώτη του έκθεση ζωγραφικής ήταν στο στο salon d'automne του Grand Palais des Champs Élysées στο Παρίσι το 1973. Η δουλειά αυτή ήταν εμπνευσμένη από τον Γιώργο Σεφέρη. Συνεργάστηκε με τον Γάλλο συγγραφέα και σκηνοθέτη Ζακ Λακαριέρ για να ανεβάσουν το έργο Ρωμιοσύνη του Γιάννη Ρίτσου. Επίσης πραγματοποιήθηκε έκθεση με έργα του το 1974 στο Foyer Royal de l' Odéon. Τον Αύγουστο του 1974 γύρισε στην Ελλάδα, όπου συνέχισε να εργάζεται ως αρχιτέκτονας. Επίσης, άρχισε να εκθέτει έργα του σε διάφορες εκθέσεις στην Ελλάδα. Το 1987 εκθέτει τα έργα του στο Μητροπολιτικό Μουσείο του Τόκιο.
Το 1998 διεκδίκησε τη δημαρχία της Τρίπολης, όταν αναδείχθηκε αντιδήμαρχος πολιτισμού.
Πέθανε στις 15 Απριλίου 2021 σε νοσοκομείο της Αθήνας όπου νοσηλευόταν για ένα μήνα με Covid-19.
Παραπομπές
Κατηγορία:Έλληνες αρχιτέκτονες Κατηγορία:Έλληνες πολεοδόμοι Κατηγορία:Έλληνες ζωγράφοι
Αργεία (μυθολογία)
Η Aργέα ή Αργία ή Aργεία  (Αρχαία Ελληνικά: Ἀργεία) μπορεί να αναφέρεται σε διάφορες μορφές της ελληνικής μυθολογίας:
Βιβλιογραφικές αναφορές
Κατηγορία:Ωκεανίδες
Σκοπιανοί
Ο όρος Σκοπιανοί μπορεί να αναφέρεται:
Μπωντονκούρ
Το Μπωντονκούρ (γαλλικά: Baudoncourt) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Κτηματική Εταιρεία του Δημοσίου
Η Κτηματική Εταιρεία του Δημοσίου, Ανώνυμη Εταιρία (ΚΕΔ Α.Ε.), που ιδρύθηκε με τον νόμο 973/1979, ήταν ένα Νομικό Πρόσωπο Ιδιωτικού Δικαίου (ΝΠΙΔ) με μορφή Ανώνυμης Εταιρίας, που εποπτευόταν από τον Υπουργό Οικονομικών, και είχε μία μετοχή που ανήκε εξολοκλήρου στο Ελληνικό Δημόσιο.
Στόχος της ΚΕΔ ήταν η διαχείριση της ιδιωτικής ακίνητης περιουσίας του Ελληνικού Δημοσίου. Συγκεκριμένα, διαχειριζόταν ακίνητα του Υπουργείου Οικονομικών, κτίρια για τη στέγαση οργανισμών και υπηρεσιών, ενώ προχωρούσε και στην υλοποίηση έργων μέσω Συμπράξεων Δημόσιου & Ιδιωτικού Τομέα (ΣΔΙΤ), σε συμβάσεις πώλησης και αναμίσθωσης (sale & leaseback), κλπ. Το 2008 αναμείχθηκε στο σκάνδαλο της Μονής Βατοπεδίου.
Με Κοινή Υπουργική Απόφαση που δημοσιεύτηκε στο ΦΕΚ 2779/Τεύχος Β, το 2011 η Κ.Ε.Δ. και η Ελληνικά Τουριστικά Ακίνητα (ΕΤΑ Α.Ε.) συγχωνεύθηκαν με απορρόφηση της πρώτης από την δεύτερη και σχημάτισαν την Εταιρεία Ακινήτων Δημοσίου (ΕΤΑΔ Α.Ε.).
Εξωτερικοί σύνδεσμοι
Κατηγορία:Υπουργείο Οικονομικών (Ελλάδα)
Ρολάντο Μπλάκμαν
Ο Ρολάντο Αντόνιο Μπλάκμαν (Rolando Antonio Blackman, γεννήθηκε 26 Φεβρουαρίου 1959) είναι Παναμοαμερικανός πρώην επαγγελματίας καλαθοσφαιριστής. Ήταν τέσσερις φορές All-Star του NBA, ο οποίος πέρασε το μεγαλύτερο μέρος της σταδιοδρομίας του στους Ντάλας Μάβερικς. Ο Μπλάκμαν γεννήθηκε στην Πόλη του Παναμά στον Παναμά και μεγάλωσε στο Μπρούκλιν της Νέας Υόρκης από την ηλικία των οκτώ ετών.
Κολέγιο
Ο Μπλάκμαν φοίτησε στο Πανεπιστήμιο του Κάνσας όπου είχε σειρά από αξιοσημείωτα επιτεύγματα: Πριν από την τελευταία χρονιά του, ο Μπλάκμαν επιλέχθηκε επίσης ως βασικός για τους  Θερινούς Ολυμπιακούς Αγώνες 1980, αλλά δεν συμμετείχε στους Ολυμπιακούς Αγώνες λόγω του μποϊκοτάζ των Ολυμπιακών Αγώνων των ΗΠΑ. Ωστόσο, έλαβε ένα από τα 461 Χρυσά Μετάλλια του Κογκρέσου που δημιουργήθηκαν ειδικά για τους απορριφθέντες αθλητές.
Στην τελευταία του χρονιά, ο Μπλάκμαν οδήγησε το Κάνσας Στέιτ στο Δυτικό Περιφερειακό Τουρνουά του NCAA με του όγδοο εισιτήριο. Κέρδισαν το Πανεπιστήμιο του Σαν Φρανσίσκο στον πρώτο γύρο, και στη συνέχεια νίκησαν απροσδόκητα το Όρεγκον Στέιτ του πρώτου εισιτηρίου στο με 50-48 στον δεύτερο γύρο. Ακολούθησε το Ιλινόις, το οποίο νίκησαν με 57-52 στον ημιτελικό προτού χάσουν από τη Βόρεια Καρολίνα του δευτέρου εισιτηρίου με 82-68 στον Δυτικό Περιφερειακό Τελικό.
Το 1996, μετά την επέκταση της περιφέρειας Big 8 σε Big 12, ο Μπλάκμαν επιλέχτηκε στην ομάδα καλαθοσφαίρισης όλων των εποχών του AP All-Big Eight. Η φανέλα με τον αριθμό 25 του Μπλάκμαν αποσύρθηκε από το Κάνσας Στέιτ στις 17 Φεβρουαρίου 2007 σε τελετή στο ημίχρονο κατά τη διάρκεια ενός αγώνα απέναντι στο Αϊόβα Στέιτ. Το 2015, εισήχθη στο Εθνικό Κολεγιακό Πάνθεον Καλαθοσφαίρισης.
Ντάλας Μάβερικς
Επιλέχτηκε από τους Ντάλας Μάβερικς στον πρώτο γύρο (9ος συνολικά) του ντραφτ του ΝΒΑ το 1981. Έγινε ο πρώτος παίκτης που γεννήθηκε στον Παναμά στο ΝΒΑ. Ο Μπλάκμαν είχε άμεσο αντίκτυπο στην ομάδα, έχοντας κατά μέσο όρο 13,3 πόντους στην πρώτη χρονιά του. Του δόθηκαν αρκετός χρόνος συμμετοχής, παίρνοντας περίπου 24 λεπτά ανά παιχνίδι στην χρονιά του ως πρωτάρης. Έπαιξε καλά, αλλά οι Μάβερικς δεν ήταν καλοί μέχρι την περίοδο 1983-84. Αυτή ήταν επίσης η καλύτερη στατιστική χρονιά του Μπλάκμαν, καθώς είχε μέσο όρο 22,4 πόντους και οδήγησε την ομάδα ως Μάβερικς στην πρώτη της εμφάνιση στα πλέι οφ. Οι Μάβερικς κατάφεραν να νικήσουν τους Σιάτλ Σούπερσονικς και να φτάσουν στον δεύτερο γύρο πριν χάσουν τελικά από τους Λος Άντζελες Λέικερς. Παρά το γεγονός ότι είχε εκπληκτικά στατιστικά, ο Μπλάκμαν έχασε το NBA All-Star Game εκείνη τη χρονιά, αν και τα κατάφερε την επόμενη χρονιά. Θα συνέχιζε να ονομάζεται All-Star του NBA τέσσερις φορές στην σταδιοδρομία του. Στο All-Star Game του 1987, ο Μπλάκμαν ισοφάρισε το παιχνίδι στο τέλος της κανονικής περιόδου με δύο ελεύθερες βολές. Όσο για τους Μάβερικς, έπαιξαν καλά και μάλιστα είχαν μία εξαιρετική χρονιά το 1987-88 όπου κατάφεραν να φτάσουν στους Τελικούς της Δυτικής Περιφέρειας. Αυτή η εμφάνιση έτυχε να είναι η πρώτη εμφάνιση της ομάδας ως Μάβερικς στους Τελικούς Περιφερείας στην ιστορία της. Οι Μάβερικς έφτασαν μακριά αλλά έπεσαν στους Λος Άντζελες Λέικερς σε 7 αγώνες. Μετά από αυτή τη σειρά οι Μάβερικς άρχισαν να παρακμάζουν και δεν θα πετύχαιναν την ίδια επιτυχία παρά πολύ αργότερα στην εποχή του Ντιρκ Νοβίτσκι. Ο Μπλάκμαν συνέχισε να παίζει καλά και είχε μέσο όρο περίπου 19 πόντους για τις επόμενες περιόδους, ωστόσο οι Μάβερικς έπεσαν στη βαθμολογία. Την χρονιά 1991-92, ο Μπλάκμαν ήταν 32 ετών και οι Μάβερικς μπήκαν σε φάση ανανέωσης. Μέχρι την ανενεργή περίοδο του 1992, ο χρόνος του Μπλάκμαν με την ομάδα είχε τελειώσει. Ο Μπλάκμαν πέτυχε 6.487 καλάθια με τους Μάβερικς και σημείωσε 16.643 πόντους, που ήταν ρεκόρ για 18 χρόνια – μέχρι που το κατέρριψε ο Ντιρκ Νοβίτσκι στις 8 Μαρτίου 2008. Στα 865 παιχνίδια του με τους Μάβερικς, ο Μπλάκμαν δεν αποβλήθηκε ποτέ λόγω φάουλ σε κάποιο παιχνίδι.
Νιου Γιορκ Νικς
Στις 24 Ιουνίου 1992, ο Μπλάκμαν ανταλλάχθηκε στους Νιου Γιορκ Νικς για μία επιλογή του πρώτου γύρου του 1995. Ο Μπλάκμαν πέρασε τις δύο τελευταίες χρονιές του στο ΝΒΑ με τους Νιου Γιορκ Νικς. Την τελευταία του περίοδο στη Νέα Υόρκη, βρέθηκε ξανά με τον πρώην συμπαίκτη του στο Ντάλας, Ντέρεκ Χάρπερ. Η ομάδα έφτασε στους τελικούς του NBA όπου έχασε από τους Χιούστον Ρόκετς σε επτά παιχνίδια. Ένα από τα πιο αξιοσημείωτα παιχνίδια του Μπλάκμαν ήταν όταν σημείωσε το νικητήριο σουτ στο τέταρτο παιχνίδι των ημιτελικών της Ανατολικής Περιφέρειας του 1993 απέναντι στους Σάρλοτ Χόρνετς, κάνοντας ένα τζαμπ σουτ στα πέντε δευτερόλεπτα που απέμεναν για το παιχνίδι που έβαλε τους Νικς με δύο πόντους μπροστά. Ο Μπλάκμαν έπαιζε ακόμα καλά στα τελευταία χρόνια της πορείας του, αλλά η ηλικία του τελικά τον είχε καταβάλει και ο χρόνος του στο ΝΒΑ είχε τελειώσει. Στις 6 Ιουλίου 1994 αποχώρησε από τους Νικς.
Ευρώπη
Ο Μπλάκμαν υπέγραψε με την AEK στα μέσα της περιόδου 1994–95. Με προπονητή τον Βλάντε Τζούροβιτς ολοκλήρωσαν τη χρονιά στην απογοητευτική 8η θέση. Ο ίδιος έκανε καλές εμφανίσεις αγωνιζόμενος ως σμολ φόργουορντ και σε 22 αγώνες είχε μέσο 19,2 πόντους.
Το καλοκαίρι του 1995,  μεταπήδησε στην Ολίμπια Μιλάνο. Παίζοντας στο ιταλικό πρωτάθλημα σε μία ομάδα συμπεριλαμβανομένων των Ντέγιαν Μποντιρόγκα, Γκρέγκορ Φούτσκα, Νάντο Τζεντίλε και Αλεσάντρο Ντε Πολ, ο Μπλάκμαν, που έκλεισε τα 37 κατά τη διάρκεια της χρονιάς, τους βοήθησε να κερδίσουν τόσο τον τίτλο του ιταλικού πρωταθλήματος όσο και το ιταλικό κύπελλο μπάσκετ με μέσο όρο 15,3 πόντους ανά παιχνίδι. Αναδείχθηκε πολυτιμότερος παίκτης (MVP) της χρονιάς του Κυπέλλου Ιταλίας. Η Ολίμπια έφτασε και στον τελικό του Κυπέλλου Κόρατς, χάνοντας από την Αναντολού Εφές στη σειρά εντός και εκτός έδρας.
Ο Μπλάκμαν μεταγράφηκε στη ΣΣΠ Λιμόζ το καλοκαίρι του 1996, όπου και αγωνίστηκε για ένα χρόνο πριν αποσυρθεί από την ενεργό δράση στα 38 του χρόνια.
Εξωτερικοί σύνδεσμοι
Κατηγορία:Σούτινγκ γκαρντ Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Λιμόζ ΣΣΠ Κατηγορία:Καλαθοσφαιριστές Ντάλας Μάβερικς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Μπωλαί
Το Μπωλαί (γαλλικά: Baulay) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Αναξανδρίδας Α΄
Ο Aναξανδρίδας Α΄ (αρχαία ελληνικά: Ἀναξανδρίδας) (βασίλευσε περίπου από το 675 έως περίπου το 645 π.Χ.) ήταν βασιλιάς της Σπάρτης και μέλος της Δυναστείας Ευρυποντιδών. Τον διαδέχθηκε ο βασιλιάς Αρχίδαμος Α΄.
Μπωλαί
Παραπομπές
Κατηγορία:Κοινότητες της Ωτ-Σον
Σταραρέκα
Με την ονομασία Σταραρέκα (Στάρα Ρέκα ή Στάρα Ρέμα), σλαβικής προέλευσης που σημαίνει «παλιό ρέμα», αναφέρονται διάφοροι ποταμοί:
Πόλη των Ονείρων (καζίνο)
μικρογραφία|220x220εσ| Galleria DFS T στην Πόλη των Ονείρων μικρογραφία|220x220εσ| SOHO στην Πόλη των Ονείρων μικρογραφία|220x220εσ| Η λεωφόρος πριν κλείσει το 2016 Η Πόλη των Ονείρων (κινέζικα: 新濠天地) είναι ένα καζίνο στο Κοτάι του Μακάου της Κίνας. Κατασκευάστηκε από την εταιρεία Melco Resorts & Entertainment, στην οποία ανήκει και η οποία το διαχειρίζεται. Το καζίνο αποτελεί το δεύτερο μεγάλο ακίνητο της εταιρείας Melco στο Μακάου και βρίσκεται ακριβώς απέναντι από το Venetian Macao.
Σχέδιο
Η Πόλη των Ονείρων, γνωστή και ως CoD ή CoD Μακάου, είναι κατασκευασμένη με τη μορφή ενός βάθρου με τέσσερις πύργους: συγκεκριμένα το Hard Rock Hotel, το Crown Towers και το Grand Hyatt Macau (2 πύργοι). Το τριώροφο βάθρο του περιλαμβάνει ένα μεγα-καζίνο, περισσότερες από 200 εμπορικές εγκαταστάσεις και εγκαταστάσεις ξενοδοχείου. Η Πόλη των Ονείρων εκείνεται σε έναν χώρο παιχνιδιών έκτασης 420.000 τετραγωνικών μέτρων με 450 τραπέζια παιχνιδιών και 1.514 παιχνιδομηχανές, περισσότερα από 20 εστιατόρια και μπαρ, μεταξύ των οποίων και ένα από τα μεγαλύτερα της πόλης.
Εγκαίνια (2009)
Η πρώτη φάση της Πόλης των Ονείρων, που συμπεριλάμβανε το Hard Rock Hotel και τα Crown Towers, εγκαινιάστηκε την 1η Ιουνίου 2009 ως το δεύτερο μεγαλύτερο συγκρότημα καζίνο του Μακάου. Ακολούθησε το άνοιγμα των δύο πύργων του ξενοδοχείου Grand Hyatt τον Οκτώβριο του 2009.
Επέκταση (2016-2021)
Στα τέλη του Νοεμβρίου 2016, ο Λόρενς Χο, πρόεδρος της Melco Resorts & Entertainment, εγκαινίασε τον πέμπτο πύργο ξενοδοχείου που βρίσκεται εντός της Πόλης των Ονείρων. Ο πύργος ονομάστηκε Μορφέας, σχεδιάστηκε από την εταιρεία Zaha Hadid Architects και λειτούργησε το 2018. Ο Αλέν Ντουκάς έχει δύο εστιατόρια στο ξενοδοχείο Μορφέας, το Alain Ducasse at Morpheus και το Voyages by Alain Ducasse. Το τελευταίο εστιατόριο διαθέτει επίσης και ένα μπαρ που ονομάζεται Voyages Bar by Alain Ducasse.
Το Hard Rock Hotel μετονομάστηκε σε The Countdown Hotel το 2017, ενώ το Crown Towers μετονομάστηκε σε Nüwa το 2018.
Το 2019, η εταιρεία Melco Resorts & Entertainment Limited ανακοίνωσε ότι η Πόλη των Ονείρων θα υποβληθεί σε ανακαίνιση των ξενοδοχειακών της ακινήτων. Η ανακαίνιση περιλαμβάνει μεταξύ άλλων τρεις νέες πολυτελείς βίλες στον Μορφέα και τη μετονομασία του The Countdown Hotel to Libertine.
Ενυδρείο
μικρογραφία|220x220εσ| Ενυδρείο στο λόμπι της εισόδου (2009) Μια εγκατάσταση ονομάζεται Vquarium και αποτελείται από τα τέσσερα βίντεο γουόλ που έχουν πλάτος περίπου 19 μέτρα και υψος 6,7 μέτρα. Η κατασκευή πραγματοποιήθηκε στις Ηνωμένες Πολιτείες και κατασκευάστηκε σε πολλά κομμάτια για ευκολία στη μεταφορά και την επιτόπια εγκατάσταση. Το συνολικό βάρος της κατασκευής είναι 11 τόνοι.
Πίσω από καθένα από τα τέσσερα τμήματα βρίσκεται ένας προβολέας που εμφανίζει εικόνες πάνω στην ακρυλική επιφάνεια. Το νερό πέφτει σε καταρράκτες στις ακρυλικές επιφάνειες έτσι ώστε να ενισχύει την υποθαλάσσια αίσθηση του ωκεανού που προβάλλεται σε κάθε τοίχο. Το Vquarium λειτούργησε για πρώτη φορά στα εγκαίνια του συγκροτήματος την 1η Ιουνίου 2009 με μεγάλες γοργόνες να κολυμπούν επί οθόνης στο τέλος της σύντομης παράστασης. Η παράστασης των γοργονών σχεδιάστηκε και εκτελέστηκε από το Falcon's Treehouse.
Αυτό το αξιοθέατο σταμάτησε να προσφέρεται το 2018.
Το σιντριβάνι με τις φυσαλίδες
Μια δεύτερη εγκατάσταση που έχει σχεδιαστεί για να αναβαθμίσει το περιβάλλον της εμπορικής περιοχής διαθέτει μια μεγάλη υδάτινη σφαίρα. Η σφαίρα έχει μέγεθος 2,4 μέτρα σε διάμετρο. Μια τρύπα στην κορυφή της σφαίρας επιτρέπει στο νερό να διοχετεύεται από το εσωτερικό της σφαίρας και να βγάζει φυσαλίδες από την κορυφή πέφτοντας απαλά και ομοιόμορφα πάνω στις πλευρές της υδρογείου στην κάτω πισίνα.
Χορηγία
δεξιά|μικρογραφία|200x200εσ| Το αυτοκίνητο του Μάθιου Μαρς με τα χρώματα της Πόλης των Ονείρων στο ράλι Γκουάια 2008. Η Πόλη των Ονείρων ήταν επίσημη χορηγός του Μάθιου Μαρς στο ράλι Μακάου Γκουάια του 2008. Η Πόλη των Ονείρων διοργάνωσε μια επίσκεψη του Μάθιου Μαρς στο Σιντριβάνι της Ελπίδας, έναν μη κερδοσκοπικό φορέα με έδρα το Μακάου τον Νοέμβριο του 2008.
Ξενοδοχεία στην Πόλη των Ονείρων
Τα ξενοδοχεία που ανήκουν στην Πόλη των Ονείρων είναι τα εξής:
Λεωφορείο
Υπάρχουν πολλές γραμμές λεωφορείων που συνδέουν την Πόλη των Ονείρων με τα κύρια λιμάνια εισόδου στο Μακάου και τα κοντινά θέρετρα. Αυτές οι υπηρεσίες μεταφοράς παρέχονται δωρεάν. Ωστόσο, λόγω της πανδημίας COVID-19, ορισμένες υπηρεσίες ανεστάλησαν προσωρινά.
Μακάου Light Rapid Transit
Η Πόλη των Ονείρων βρίσκεται σε κοντινή απόσταση με τα πόδια από τον ανατολικό σταθμό Κοτάι του Μακάου Light Rapid Transit που εξυπηρετεί τμήματα του Κοτάι.
Εξωτερικοί σύνδεσμοι
Κατηγορία:Ξενοδοχεία στην Ασία Κατηγορία:Μακάου
Διεθνές Πολιτιστικό Κέντρο Όσκαρ Νιεμάιερ
Το Διεθνές Πολιτιστικό Κέντρο Όσκαρ Νιεμάιερ (ισπανικά:Centro Cultural Internacional Oscar Niemeyer) είναι πολιτιστικό κέντρο που σχεδιάστηκε από τον αρχιτέκτονα Όσκαρ Νίεμαϊερ, που βρίσκεται στο Αβιλές, Αστούριες (Ισπανία).
Εξωτερικοί σύνδεσμοι
Κατηγορία:Κτίρια και κατασκευές στην Ισπανία Κατηγορία:Αστούριες
2559 Σβομπόντα
Φυσικά χαρακτηριστικά
Η μέση διάμετρος του Σβομπόντα εκτιμάται σε 25,53 χιλιόμετρα. Ο φασματικός τύπος του είναι Xk, ενώ το γεωμετρικό άλβεδό του είναι 0,0297.
Πρωτάθλημα ποδοσφαίρου Λιβερίας
Το Πρώτη Κατηγορία Λιβερίας (αγγλικά: Liberian First Division) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Λιβερίας. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Λιβερίας.
2559 Σβομπόντα
Εξωτερικοί σύνδεσμοι-πηγές
Σβομποντα
Πρωτάθλημα ποδοσφαίρου Λιβερίας
Ιστορία
Το πρωτάθλημα δημιουργήθηκε το 1956.
Εξωτερικοί σύνδεσμοι
Γκανα Κατηγορία:Ποδόσφαιρο στη Λιβερία
Κρίση της Συρίας (1957)
Η συριακή κρίση του 1957 ήταν μια περίοδος σοβαρών διπλωματικών αντιπαραθέσεων κατά τη διάρκεια του Ψυχρού Πολέμου που περιλάμβανε τη Συρία και τη Σοβιετική Ένωση από τη μια και τις Ηνωμένες Πολιτείες και τους συμμάχους τους, συμπεριλαμβανομένης της Τουρκίας και του Συμφώνου της Βαγδάτης, από την άλλη.
Οι εντάσεις ξεκίνησαν στις 18 Αυγούστου όταν η συριακή κυβέρνηση υπό την προεδρία του Σούκρι αλ Ουαβατλί έκανε μια σειρά από προκλητικές θεσμικές αλλαγές, όπως ο διορισμός του συνταγματάρχη Αφίφ αλ -Μπίζρι ως αρχηγός του επιτελείου του Συριακού Στρατού, ο οποίος θεωρούνταν από τις δυτικές κυβερνήσεις ως σοβιετικός υποστηρικτής. Η υποψία ότι είχε συμβεί μια κομμουνιστική κατάληψη στη Δαμασκό έγινε μεγαλύτερη, ωθώντας τα γειτονικά κράτη Ιράκ, Ιορδανία και Λίβανο να εξετάσουν το ενδεχόμενο να υποστηρίξουν μια αραβική ή δυτική στρατιωτική επέμβαση για την ανατροπή της συριακής κυβέρνησης. Η Τουρκία ήταν η μόνη χώρα που παρενέβη αναπτύσσοντας χιλιάδες στρατεύματα στα σύνορα Συρίας-Τουρκίας. Ο Νικίτα Χρουστσόφ απείλησε ότι θα εκτόξευε πυραύλους κατά της Τουρκίας εάν επιτεθεί στη Συρία, ενώ οι Ηνωμένες Πολιτείες ανέφεραν ότι θα μπορούσαν να επιτεθούν στη Σοβιετική Ένωση ως απάντηση σε μια επίθεση στην Τουρκία. Η κρίση έληξε στα τέλη Οκτωβρίου, όταν η Τουρκία συμφώνησε να σταματήσει τις συνοριακές της επιχειρήσεις μετά από πίεση των Ηνωμένων Πολιτειών, και όταν ο Χρουστσόφ έκανε μια απροσδόκητη επίσκεψη στην τουρκική πρεσβεία στη Μόσχα.
Τα γεγονότα θεωρούνται ευρέως ως μια μεγάλη αποτυχία του Δόγματος Αϊζενχάουερ, το οποίο τόνισε ότι οι Ηνωμένες Πολιτείες θα μπορούσαν να επέμβουν στρατιωτικά για λογαριασμό ενός συμμάχου της Μέσης Ανατολής για την καταπολέμηση του «διεθνούς κομμουνισμού».
Γεγονότα
Η κρίση ξεκίνησε στα μέσα Αυγούστου, όταν η συριακή κυβέρνηση έκανε μια σειρά από σημαντικές κινήσεις, προωθώντας την ιδέα ότι οι κομμουνιστές είχαν τον έλεγχο της Δαμασκού. Τέτοιες αλλαγές περιελάμβαναν την αντικατάσταση του Ταφίκ Νιζάμ αλ-Ντιν από τον συνταγματάρχη Αφίφ αλ-Μπίζρι ως αρχηγός του επιτελείου του Συριακού Στρατού. Ο τελευταίος ήταν ύποπτος από τις δυτικές κυβερνήσεις ότι ήταν φιλοσοβιετικός υποστηρικτής. Αυτό έγινε τέσσερις ημέρες αφότου η Συρία απέλασε τρεις Αμερικανούς διπλωμάτες που κατηγορήθηκαν από τη Δαμασκό ότι σχεδίαζαν να ανατρέψουν την κυβέρνηση.
Ο ειδικός απεσταλμένος του Προέδρου Ντουάιτ Αϊζενχάουερ στη Μέση Ανατολή, Τζέιμς Π. Ρίτσαρντς, προειδοποίησε ότι κινούνται πολύ γρήγορα και πίστευε ότι οι εντάσεις θα μπορούσαν να αλλάξουν χαρακτήρα και να εκτονωθούν σε λίγες μέρες ή εβδομάδες, μετά τις αγγλοαμερικανικές συνομιλίες ως απάντηση στα περιστατικά. Ο υπουργός Εξωτερικών των ΗΠΑ, Τζον Φόστερ Ντάλες, χαρακτήρισε την κατάσταση ως εντελώς απαράδεκτη και κάλεσε για περαιτέρω προσπάθειες για να αποτραπεί η μετατροπή της Συρίας σε σοβιετικό δορυφόρο. Ήλπιζε, ωστόσο, ότι θα αποφευχθεί μια βίαιη απάντηση στις εξελίξεις, ειδικά από το Ισραήλ. Στις 21 Αυγούστου, όπως ενημέρωσε ο Ντάλες, ο Αϊζενχάουερ έκανε ασαφείς δηλώσεις για τα γεγονότα κατά τη διάρκεια μιας συνέντευξης Τύπου, χωρίς να αναφέρει ότι η συριακή κυβέρνηση ελέγχεται από τους κομμουνιστές. Η Συρία απάντησε με μια άλλη συνέντευξη Τύπου δύο ημέρες αργότερα, δηλώνοντας ότι η Δαμασκός ήταν προσηλωμένη στον θετικό ουδετερισμό, ένα δόγμα εξωτερικής πολιτικής που τόνιζε την ανεξαρτησία από τον πατερναλισμό των υπερδυνάμεων του Ψυχρού Πολέμου.
Μέχρι τα τέλη Αυγούστου, τόσο η Ουάσινγκτον όσο και το Λονδίνο ήταν πεπεισμένοι ότι η Συρία δεν βρισκόταν πλέον στο στρατόπεδο των αδέσμευτων και ότι κάτι έπρεπε να γίνει για να αποτραπεί η ανατροπή των γειτονικών χωρών. Σε μια επιστολή προς τον Ντάλες στις 28 Αυγούστου, ο Βρετανός πρωθυπουργός Χάρολντ Μακμίλαν περιέγραψε τον Σοβιετικό ηγέτη Νικίτα Χρουστσόφ ως πιο επικίνδυνο άνθρωπο ακόμη και από τον Στάλιν και τόνισε περαιτέρω τη σημασία της ανάληψης δράσης ώστε ο γειτονικός Λίβανος, η Ιορδανία και τελικά το Ιράκ. να μην εμπίπτουν στη σοβιετική σφαίρα επιρροής. Την ίδια μέρα, ο πρεσβευτής της Βρετανίας στην Ιορδανία, Σερ Τσαρλς Τζόνστον, δήλωσε ότι η ιορδανική κυβέρνηση γνώριζε για αντικυβερνητικούς πυρήνες στη Συρία που σκέφτηκε να οπλίσει, αλλά στη συνέχεια εγκατέλειψε την ιδέα και αποφάσισε να περιμένει τις περαιτέρω εξελίξεις. Στα τέλη του μήνα, ο Αϊζενχάουερ έστειλε τον Λόι Β. Χέντερσον ως ειδικό απεσταλμένο στη Μέση Ανατολή, ο οποίος επρόκειτο να επεξεργαστεί μια λύση στην κρίση διαβουλεύοντας διάφορες εμπλεκόμενες κυβερνήσεις, όλες εκτός από τη συριακή κυβέρνηση.
Στις 2 Σεπτεμβρίου, ο υπουργός Εξωτερικών Ντάλες δήλωσε κατά τη διάρκεια συνέντευξης Τύπου στην Ουάσινγκτον, ότι όλες οι χώρες που συνορεύουν με τη Συρία ήταν της γνώμης ότι η Συρία θα γινόταν κομμουνιστικό κράτος εάν δεν γίνοταν κάτι μέσα στις επόμενες 60 ημέρες. Αυτό έγινε αφού ο Χέντερσον παρέδωσε στον Αϊζενχάουερ μια έκθεση από την επίσκεψή του στη Μέση Ανατολή. Ακολούθησε επίσης μια σειρά σημαντικών διπλωματικών ανταλλαγών μεταξύ αξιωματούχων από διαφορετικές χώρες, κατά τις οποίες αποκαλύφθηκε ότι το Ισραήλ ήταν πρόθυμο να αναλάβει στρατιωτική δράση, εκτός εάν άλλες χώρες γειτονικές με τη Συρία αποφάσιζαν να κλείσουν τα σύνορα τους με τη χώρα, κάτι που συζητήθηκε στο αρχές Σεπτεμβρίου κατά τη διάρκεια συνάντησης στην Άγκυρα μεταξύ του Τούρκου Πρωθυπουργού Αντνάν Μεντερές, του ιρακινού διάδοχου πρίγκιπα Άμπντ αλ-Ιλάχ και του Αμερικανού πρέσβη στην Τουρκία. Το Ισραήλ τελικά πιέστηκε από τη Δύση να δείξει αυτοσυγκράτηση και να μην αντιδράσει. Ο Άμπντ αλ-Ιλάχ ήταν προσεκτικός, καθώς ήθελε να συμβουλευτεί πρώτα την Ιορδανία πριν κάνει οποιαδήποτε κίνηση. Η διείσδυση στο συριακό έδαφος μέσω της Ιορδανίας του φάνηκε σαν πιο εύκολο σχέδιο παρά μέσω των συνόρων Ιράκ-Συρίας. Η Τουρκία, ωστόσο, ήταν πρόθυμη να λάβει στρατιωτικά μέτρα, αφού θεωρούσε την κατάσταση ως ζήτημα εθνικής της ασφάλειας.
Περαιτέρω ανάγνωση
Κατηγορία:Σχέσεις Σοβιετικής Ένωσης-Τουρκίας Κατηγορία:Συγκρούσεις του Ψυχρού Πολέμου
2560 Ζίγκμα
Ο Ζίγκμα (Siegma) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Ζίγκφριντ Μαρξ (SIEGfried MArx).
Φυσικά χαρακτηριστικά
Ο φασματικός τύπος του Ζίγκμα είναι Xc. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Ζιγκμα
Αυτοκινητόδρομος 1 (Κύπρος)
Ο Αυτοκινητόδρομος Α1 (ή Αυτοκινητόδρομος Λευκωσίας - Λεμεσού) είναι ένας αυτοκινητόδρομος στο νησί της Κύπρου ο οποίος συνδέει την Λευκωσία με την Λεμεσό. Είναι 73 χιλιόμετρα και σε όλο το μήκος του έχει ανισόπεδους κόμβους. Αποτελεί τον πρώτο αυτοκινητόδρομο που κατασκευάστηκε στο νησί (ολοκληρώθηκε το 1986) καθώς επίσης και τον άξονα με τον μεγαλύτερο κυκλοφοριακό φόρτο από τους υπολοίπους.
Τμήματα
Το 1977 ξεκίνησε η κατασκευή των τμημάτων του αυτοκινητοδρόμου, το οποίο παραδόθηκε το 1986 και στην συνέχεια ακολούθησε και ο παρακαμπτήριος Λεμεσού (ο οποίος αποτελεί μέρος του Α1 και του Α6).
Μπαι (Ωτ-Σον)
Το Μπαι (γαλλικά: Bay) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Αυτοκινητόδρομος 1 (Κύπρος)
Λεμεσός - Πέρα Χωριό
Αποτελείται από 2 λωρίδες κυκλοφορίας ανά κατεύθυνση και έχει μήκος 65 χιλιόμετρα. Ξεκινάει ως συνέχεια του Αυτοκινητοδρόμου Α6 στην Λεμεσό παρακάπτοντας την πόλη. Διασταυρώνεται επίσης με τον Αυτοκινητόδρομο Α5 στην Κοφίνου και καταλήγει στο Πέρα Χωριό στον κόμβο με τον Αυτοκινητόδρομο Α2. Η παράκαμψη της Λεμεσού αρχικά είχε ισόπεδους κυκλικούς κόμβους αλλά μετά το 2008 έγινε η αναβάθμιση τους σε ανισόπεδους κόμβους.
Μπαι (Ωτ-Σον)
Παραπομπές
Κατηγορία:Κοινότητες της Ωτ-Σον
Αυτοκινητόδρομος 1 (Κύπρος)
Πηγές
Κατηγορία:Αυτοκινητόδρομοι και δρόμοι της Κύπρου Κατηγορία:Αυτοκινητόδρομοι της Κύπρου
Βασίλης Κωνσταντίνου
Ο Βασίλης Κωνσταντίνου (γενν. Μαρούσι, 19 Νοεμβρίου 1947) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα. Από τις 29 Σεπτεμβρίου του 2017 μέχρι τις 25 Φεβρουαρίου του 2019 ήταν πρόεδρος της ΠΑΕ Παναθηναϊκός.
Σε συλλογικό επίπεδο
Ξεκίνησε τον αθλητισμό με την καλαθοσφαίριση στον Γ.Σ. Αμαρουσίου και κατόπιν, με το ποδόσφαιρο στον Α.Ο. Παραδείσου Αμαρουσίου.
Το 1964 μεταπήδησε στον Παναθηναϊκό, σε ηλικία μόλις 17 ετών. Τα πρώτα χρόνια ήταν ο δεύτερος τερματοφύλακας του συλλόγου πίσω από τον Τάκη Οικονομόπουλο. Στο πρωτάθλημα αγωνίστηκε για πρώτη φορά τον Ιανουάριο του 1968. Με τον Παναθηναϊκό συμμετείχε σε 302 αγώνες πρωταθλήματος και σε 18 ευρωπαϊκούς αγώνες. Ήταν μέλος της ομάδας που αγωνίστηκε στον τελικό του κυπέλλου Πρωταθλητριών στο Γουέμπλεϊ εναντίον του Άγιαξ την περίοδο 1970-71, όντας αναπληρωματικός του Τάκη Οικονομόπουλου. Σημαντική υπήρξε η συμβολή του στη νίκη με 3-0 επί του Ερυθρού Αστέρα που έδωσε την πρόκριση στον τελικό. Με τον Παναθηναϊκό κατέκτησε 5 πρωταθλήματα (1965, 1969, 1970, 1972, 1977), 2 κύπελλα (1977, 1982) και 1 βαλκανικό κύπελλο (1977).
Το 1983, έπειτα από 19 χρόνια, αποχώρησε από τον Παναθηναϊκό για να συνεχίσει την καριέρα του στον ΟΦΗ. Με την ομάδα της Κρήτης αγωνίστηκε μέχρι το 1984, όταν και αποφάσισε να εγκαταλείψει την ενεργό δράση, σε ηλικία 37 ετών.
Ολοκλήρωσε την αθλητική του καριέρα ως καλαθοσφαιριστής αγωνιζόμενος με τα Βριλήσσια.
Το 1973 σχέση με την ηθοποιός Μάρθα Καραγιάννη τους θα διαρκέσει δώδεκα χρόνια και διαλυθεί το 1985, λίγους μήνες προτού επισημοποιηθεί με γάμο.
Στην εθνική Ελλάδας
Έχει αγωνιστεί επίσης με την Εθνική Ενόπλων, με την οποία κατέκτησε το παγκόσμιο κύπελλο το 1968 και το 1969, με την Εθνική Νέων στα ευρωπαϊκά πρωταθλήματα 1964, 1965, καθώς και στα προκριματικά του 1967, ενώ το 1971 κατέκτησε με την Εθνική Ελπίδων το βαλκανικό κύπελλο.
Τίτλοι - διακρίσεις
Παναθηναϊκός:
Σταδιοδρομία ως παράγοντας του Παναθηναϊκού
Επί σειρά ετών υπήρξε πρόεδρος του συνδέσμου παλαιμάχων ποδοσφαιριστών του Παναθηναϊκού. Τη σεζόν 2012-13 διατέλεσε γενικός αρχηγός του ποδοσφαιρικού τμήματος. Από το 2012 ήταν μέλος της διοίκησης της ΠΑΕ, κατέχοντας τη θέση του πρώτου αντιπροέδρου, έως τις 29 Σεπτεμβρίου 2017 οπότε και κατέλαβε τη θέση του προέδρου του Δ.Σ,  αναλαμβάνοντας από τον Δεκέμβριο του 2018 και χρέη διευθύνοντος συμβούλου της ΠΑΕ. Στις 25 Φεβρουαρίου του 2019 παραιτήθηκε τόσο από τη θέση του προέδρου όσο και από τη θέση του διευθύνοντος συμβούλου της ΠΑΕ λόγω της αποφασής του να διεκδικήσει την εκλογή του ως δημοτικός σύμβουλος στον Δήμο Αμαρουσίου
Πηγές
Κατηγορία:Έλληνες ποδοσφαιριστές Κατηγορία:Έλληνες καλαθοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Παναθηναϊκού Κατηγορία:Πρόεδροι ΠΑΕ Παναθηναϊκός Κατηγορία:Ποδοσφαιριστές ΟΦΗ Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Ελλάδας Κ21 Κατηγορία:Έλληνες πρόεδροι αθλητικών συλλόγων Κατηγορία:Παράγοντες ΠΑΟ Κατηγορία:Προπονητές ποδοσφαίρου Π.Α.Σ. Γιάννινα
Άγιος Κωνσταντίνος Φθιώτιδας
Ο Άγιος Κωνσταντίνος είναι παραθαλάσσια πόλη και λιμάνι στην περιφερειακή ενότητα Φθιώτιδας, στην περιφέρεια Στερεάς Ελλάδας. Σύμφωνα με την απογραφή του 2011 ο Άγιος Κωνσταντίνος έχει 2.471 κατοίκους. Διοικητικά, είναι έδρα της Δημοτικής ενότητας Αγίου Κωνσταντίνου, η οποία βρίσκεται στον Δήμο Καμένων Βούρλων. Σύμφωνα με το πρόγραμμα Καποδίστριας ήταν έδρα του Δήμου Αγίου Κωνσταντίνου. Απέχει 48 χιλιόμετρα από τη Λαμία και 167 χιλιόμετρα από την Αθήνα.
Στη θέση που βρίσκεται ο Άγιος Κωνσταντίνος κατά την αρχαιότητα βρισκόταν η πόλη των Οπούντων Λοκρών Δαφνούντας, η οποία ήταν και η πιο δυτική πόλη τους. Η πόλη ήταν σημαντικό λιμάνι και ήταν περιτειχισμένη. Τμήματα του τείχους σώζονται στη θέση «Ισώματα». Στην περιοχή άρχισαν επί Τουρκοκρατίας να δημιουργούνται οικισμοί, όπως οι Βορλοβός, Ευλογιά και το Νεοχώρι. Το 1832 στη θέση Γράδος ανακαλύφθηκε βυζαντινή εικόνα των Αγίων Κωνσταντίνου και Ελένης και οι κάτοικοι των προϋπαρχόντων οικισμών μετακινήθηκαν εκεί, δημιουργώντας τον Άγιο Κωνσταντίνο. Μετά τους σεισμούς του 1894, μεγάλο μέρος του οικισμού καταστράφηκε. Ο οικισμός στη συνέχεια ανοικοδομήθηκε βάση πολεοδομικού σχεδίου. Η κατασκευή της εθνικής οδού Αθηνών-Θεσσαλονίκης τη δεκαετία του 1960, η οποία περνούσε από τον οικισμό, τον μετέτρεψε σε σημαντικό παραθεριστικό τουρισμό. Η εθνική οδός περνούσε από την κωμόπολη μέχρι που ολοκληρώθηκε η νέα χάραξη του δρόμου το 2007, η οποία παρακάμπτει τον Άγιο Κωνσταντίνο.
Ο Άγιος Κωνσταντίνος διαθέτει λιμάνι το οποίο συνδέεται ακτοπλοϊκά με τις βόρειες Σποράδες, με τον Άγιο Γεώργιο Λιχάδας στην Εύβοια και τον Βόλο. Διαθέτει επίσης αγροτικό ιατρείο, πυροσβεστική, φαρμακεία, ΚΕΠ, ταχυδρομείο και λιμεναρχείο. Αξιοθέατα της περιοχής είναι ο ναός του Αγίου Κωνσταντίνου με τα βυζαντινά ψηφιδωτά το παλαιό πηγάδι της Ιεράς Μονής του Μεγάλου Κωνσταντίνου, που βρισκόταν  μέσα στο καθολικό της Ι. Μονής, το οποίο αργότερα έγινε ο Ενοριακός Ναός των Αγίων Κωνσταντίνου και Ελένης και διατηρήθηκε έως την ανέγερση του νέου Ι. Ναού.
Διοικητικά
Στην δημοτική κοινότητα Αγίου Κωνσταντίνου ανήκουν και οι οικισμοί Ακτή, Ασπρονέρι, Λογγός και Νεοχώρι. Η δημοτική κοινότητα είναι χαρακτηρισμένη ως αστικός ημιορεινός οικισμός, με έκταση 40,065 χμ² (2011).
Πληθυσμός
(σε παρένθεση ο πληθυσμός της δημοτικής κοινότητας)
Πηγές
Κατηγορία:Κωμοπόλεις του νομού Φθιώτιδας Κατηγορία:Δήμος Μώλου - Αγίου Κωνσταντίνου
When We All Fall Asleep, Where Do We Go?
Το When We All Fall Asleep, Where Do We Go? (γραμμένο ολόκληρο με κεφαλαία) είναι το ντεμπούτο άλμπουμ απ'την Αμερικανίδα τραγουδίστρια Μπίλι Άιλις, το οποίο κυκλοφόρησε στις 29 Μαρτίου, 2019.
Σημαντικό μέρος του άλμπουμ γράφτηκε από την ίδια την Άιλις σε συνεργασία με τον αδερφό της Φιννέας, ο οποίος ανέλαβε την παραγωγή μουσικής του άλμπουμ, στο στούντιο υπνοδωμάτιο του, στο Λος Άντζελες.
Μουσικά, το άλμπουμ είναι ένας ποπ, ηλεκτροπόπ, και αρτ ποπ δίσκος, όμως περιέχει και επιρροές από χιπ χοπ. Το άλμπουμ ακουμπά διάφορα θέματα όπως τα σύγχρονα νιάτα, εθισμό στα ναρκωτικά, αυτοκτονία, και πνευματική υγεία, με χιουμοριστικούς αλλά και τρομακτικούς στίχους. H ίδια η Άιλις είπε πως το άλμπουμ έχει επηρεαστεί από τα συνειδητά όνειρα αλλά και τους νυχτερινούς τρόμους, τα οποία παρουσιάζονται και στο εξώφυλλο του άλμπουμ.
Η προώθηση του άλμπουμ έγινε με την κυκλοφορία εφτά σινγκλς, τέσσερα από τα οποία έγινε πολύ-πλατινένια στις Η.Π.Α, το "You Should See Me in a Crown", "When the Party's Over", "Bury a Friend" (οι στίχοι του οποίου αποτέλεσαν η έμπνευση για τον τίτλο του άλμπουμ), και το παγκόσμιο χιτ "Bad Guy". Το άλμπουμ σημείωσε τεράστια επιτυχία, αφού ανέβηκε στην κορυφή των τσαρτ σε πολλές χώρες παγκοσμίως, στην πρώτη εβδομάδα κυκλοφορίας του. Τον Ιούνιο του 2019 είχε ήδη πουλήσει 1.3 εκατομμύρια αντίγραφα στις Η.Π.Α και έγινε το άλμπουμ με τις περισσότερες πωλήσεις στον Καναδά για το 2019, ενώ στο Ηνωμένο Βασίλειο η Άιλις έγινε η νεαρότερη καλλιτέχνιδα που κατάφερε να φτάσει στην πρώτη θέση.
Ιστορικό
Στις 20 Μαρτίου, 2018, η Άιλις επιβεβαίωσε ότι δούλευε πάνω σε ένα άλμπουμ το οποίο θα κυκλοφορούσε προς τα τέλη του έτους. Τον Ιούλιο του 2018, σε μία συνέντευξη μαζί με το BBC Radio 1, ανακοίνωσε ότι το άλμπουμ θα κυκλοφόρησε περίπου στις αρχές του 2019. Στις 14 Ιανουαρίου, 2019, αναφέρθηκε ότι η Άιλις τελείωνε το άλμπουμ. Στις 29 Ιανουαρίου, ανακοίνωσε επίσημα το όνομα του άλμπουμ και κυκλοφόρησε το εξώφυλλο. ταυτόχρονα ανέβασε ένα κλιπ για το σινγκλ, «Bury a Friend», το οποίο κυκλοφόρησε την επόμενη μέρα.
Λίστα Τραγουδιών
Κατηγορία:Άλμπουμ του 2019
Μορέλος
Η Μορέλος (ισπανικά: Morelos, επίσημα: Estado Libre y Soberano de Morelos) είναι μία από τις 31 πολιτείες του Μεξικού. Διαιρείται σε 33 δήμους και πρωτεύουσα και μεγαλύτερη πόλη είναι η Κουερναβάκα. Η πολιτεία έχει 1.777.227 κατοίκους σύμφωνα με την απογραφή του 2010 (23η μεγαλύτερη). Η μικρή έκταση της πολιτείας σημαίνει ότι είναι η δεύτερη πιο πυκνοκατοικημένη στο Μεξικό, μετά την Πολιτεία του Μεξικού.
Η Μορέλος έχει έκταση 4.879 χλμ² και είναι η δεύτερη μικρότερη πολιτεία του Μεξικού, μεγαλύτερη μόνο από την Τλαξκάλα. Η πολιτεία ήταν μέρος της Πολιτείας του Μεξικού μέχρι το 1869, όταν τις διαχώρισε ο Μπενίτο Χουάρες. Στα βόρεια συνορεύει με την Πόλη του Μεξικού και την Πολιτεία του Μεξικού, στα δυτικά με την πολιτεία του Μεξικού, στα νότια από το Γκερρέρο και στα ανατολικά από την Πουέμπλα.
Οι βιομηχανίες επεξεργασίας πετρελαίου, άνθρακα, πλαστικών και ελαστικών αποτελούν τη σημαντικότερη πηγή εσόδων στην πολιτεία. Το ήπιο κλίμα της πολιτείας είναι καλό για την καλλιέργεια ζαχαροκάλαμων και οπωροφόρων δέντρων. Μια σημαντική πηγή εσόδων για την πολιτεία είναι και ο τουρισμός, χάρη στο δροσερό κλίμα της, στην ύπαρξη ιαματικών πηγών και στη γραφικότητα των τοπικών θρησκευτικών εορτασμών, στους οποίους επικρατούν έθιμα που έχουν τις ρίζες τους στις προκολομβιανές παραδόσεις.
Εξωτερικοί σύνδεσμοι
Κατηγορία:Πολιτείες του Μεξικού
Μιχαήλ Θ΄ Παλαιολόγος
Ο Μιχαήλ Θ΄ Παλαιολόγος (17 Απριλίου 1277 - 12 Οκτωβρίου 1320) ήταν Βυζαντινός συναυτοκράτορας την περίοδο 1294-1320. Ήταν ο μεγαλύτερος γιος του Ανδρόνικου Β' Παλαιολόγου και της Άννας της Ουγγαρίας, κόρης του Στέφανου Ε' της Ουγγαρίας.
Τα πρώτα χρόνια
Η γέννησή του κατά την ημέρα του Πάσχα του 1277, και μάλιστα, καθώς θρυλείται, την ώρα κατά την οποία ο ιερέας έψελνε το Χριστός Ανέστη, χρησιμοποιήθηκε από τη δυναστική προπαγάνδα ως σημείο εκ Θεού που ανήγγειλε καλύτερες ημέρες στον λαό και την αυτοκρατορία, αλλά οι προσδοκίες αυτές δεν επαληθεύθηκαν.
Επεδίωξε να νυμφευθεί με την Αικατερίνη Κουρτεναί (εγγονή του Βαλδουΐνου Β΄), αλλά τελικά ο γάμος δεν πραγματοποιήθηκε.
Το 1296 νυμφεύτηκε την 18χρονη Ρίτα της Αρμενίας, κόρη του Λέοντος Γ΄ των Χετουμιδών βασιλιά της Αρμενίας που μετονομάσθηκε σε Μαρία και την αποκαλούσαν η Ξένη, με την οποία έκανε τέσσερα παιδιά. Η Ρίτα ήταν 5η απόγονος της Μαρίας Κομνηνής, εγγονής του Ανδρόνικου Κομνηνού. Στην νεότητά του πήρε μέρος σε πολλές επιχειρήσεις κατά τον Βουλγάρων, οι οποίοι βρισκόταν υπό την ηγεσία του φιλόδοξου βασιλιά τους Θεόδωρου Σβετοσλάβ που κατέλαβε την Αγχίαλο, τη Μεσημβρία, τη Σωζόπολη και την Αγαθούπολη (1304). Η Βυζαντινή αντεπίθεση απέτυχε και ο διάδοχος Μιχαήλ αποκρούστηκε στη μάχη του Σκαφίδα κοντά στη Σωζόπολη.
Το τέλος
Αυτό ήταν αιτία να ξεσπάσει μετά τον θάνατό του μακρόχρονος ο πόλεμος μεταξύ των δύο Ανδρόνικων, παππού και εγγονού που έληξε με την ήττα και ανατροπή του πρώτου και την ενθρόνηση του Ανδρονίκου ως Ανδρονίκου Γ' το 1328.
Οικογένεια
Ο Μιχαήλ Θ΄ νυμφεύθηκε το 1294 τη Ρίτα (Μαρία) των Χετουμιδών, κόρη του Λέοντος Γ΄ ηγεμόνα της Μικράς Αρμενίας (Κιλικίας) και της Κυράς Άννας (Κεράν). Είχε τέκνα:
Νομίσματα
Ο Μιχαήλ Θ΄ μαζί με τον πατέρα του εισήγαγαν τα χαλκά ασσάρια. Εκτός από αυτά έκοψαν χρυσά υπέρπυρα, αργυρά βασιλικά, τραχέα αργυρά, τορνέζια εκ κράματος και τραχέα χαλκά.
Στο υπέρπυρον εικονίζονται οι δύο βασιλείς να γονατίζουν εκατέρωθεν του Χριστού που τους ακουμπά στο κεφάλι με τα χέρια του. Επιγραφή: ΑVTOKΡΑΤΟΡΕC ΡΩΜΑΙΩΝ. Στην άλλη όψη τείχη πόλεως με πύργους (η Κωνσταντινούπολη) και την προτομή της Θεοτόκου στη μέση. Τα νομισματοκοπεία ήταν στην Κωνσταντινούπολη και στη Θεσσαλονίκη.
Βιβλιογραφία
Μιχαηλ 09 Κατηγορία:Δυναστεία των Παλαιολόγων
Τροπική ζώνη
275px|μικρογραφία|Η τροπική ζώνη στο χάρτη thumb|right|273px|Η παραδοσιακή διάκριση των [[Κλίμα|κλιμάτων της Γης σε τροπικά, εύκρατα και πολικά στηριζόταν κυρίως σε εμπειρικές παρατηρήσεις και σε καθορισμούς ζωνών με βάση τις μέσες διακυμάνσεις της θερμοκρασίας]] Τροπική ονομάζεται η γεωγραφική ζώνη η οποία βρίσκεται ανάμεσα στον τροπικό του Καρκίνου και στον τροπικό του Αιγόκερω. Τροπικές εννοούνται οι περιοχές γύρω από τον Ισημερινό. Το κλίμα σε αυτές τις περιοχές είναι θερμό και υγρό, η θερμοκρασία είναι συνήθως πάνω από 20 βαθμούς Κελσίου και υπάρχουν δύο εποχές: μία περίοδος πολλών βροχών και μία περίοδος ξηρασίας. Η δε διάρκεια ημέρας και νύχτας είναι περίπου ίση.
Οι περιοχές και οι καιρικές συνθήκες
Τα τροπικά κλίματα με ξερή και υγρή εποχή απλώνονται σε πλάτη 5o - 10o βόρεια και νότια με προεκτάσεις μέχρι 15o και 20o και στα δύο ημισφαίρια. Χαρακτηριστικές περιοχές βρίσκονται στην Κεντρική Αμερική, στο εσωτερικό της Βραζιλίας, της Παραγουάης και της Βολιβίας, στη Νότια και Ανατολικ 100 - 150 εκατοστά.
Παραπομπές
Κατηγορία:Κλιματολογία
Βαγγέλης Πανάκης
Ο Βαγγέλης Πανάκης (8 Ιουνίου 1933 - 23 Ιανουαρίου 2017) ήταν Έλληνας διεθνής ποδοσφαιριστής του Παναθηναϊκού που αγωνιζόταν βασικά ως ακραίος αριστερός επιθετικός. Εργάστηκε και ως προπονητής. Το κανονικό του επίθετο ήταν Πανόπουλος, αλλά επικράτησε το Πανάκης εξαιτίας λάθους αναγραφής στο δελτίο ψωμιού την περίοδο της Κατοχής.
Ξεκίνησε το άθλημα από τον ΠΑΟ Καλογρέζας και 18ετής μετακινήθηκε στον Παναθηναϊκό, όπου αγωνίστηκε επί 14 χρόνια. Υπήρξε ένας από τους καλύτερους επιθετικούς που αγωνίστηκαν στην ομάδα, αφού με τα 57 γκολ που σημείωσε στο πρωτάθλημα ήταν για πολλά χρόνια στις πρώτες θέσεις των σκόρερ του Παναθηναϊκού.
Γενικά στην εποχή του ο Βαγγέλης Πανάκης θεωρείτο ένας εκ των κορυφαίων ποδοσφαιριστών στην Ελλάδα. Πήρε μέρος σε 91 αγώνες πρωταθλήματος με 57 γκολ και άλλα 22 γκολ στο κύπελλο. Συμμετείχε σε 5 αγώνες ευρωπαϊκών διοργανώσεων σκοράροντας 1 γκολ. Κέρδισε 6 πρωταθλήματα (1953, 1960, 1961, 1962, 1964, 1965) και 1 κύπελλο (1955) με τον Παναθηναϊκό. Αγωνίστηκε 14 φορές με την Εθνική Ελλάδας, από το 1954 έως το 1962 και σκόραρε 5 γκολ. Ήταν ένας γρήγορος - παρά το ότι ήταν ψηλός - ακραίος επιθετικός, με καλό σουτ και καλός κεφαλοσφαιριστής. Είχε το παρατσούκλι "μπουλντόζας". Καθώς τότε το ποδόσφαιρο δεν ήταν επαγγελματικό δούλευε και ως υπάλληλος στη ΔΕΗ.
Εγκατέλειψε την ενεργό δράση το 1965 σε ηλικία 32 ετών λόγω σοβαρών τραυματισμών και εν συνεχεία δούλεψε για αρκετά χρόνια ως προπονητής, ενώ διετέλεσε επίσης αντιπρόεδρος του ερασιτέχνη Παναθηναϊκού και για σχεδόν είκοσι χρόνια ήταν πρόεδρος των παλαιμάχων. Αδελφός του ήταν ο επίσης επιθετικός ποδοσφαιριστής Απόστολος Πανόπουλος (1936 - 1986), ο οποίος, μεταξύ άλλων συλλόγων, είχε αγωνιστεί σε υψηλό επίπεδο (Α΄ Εθνική) επί μια τριετία στον Αιγάλεω Α.Ο. (1966 - 1968) έχοντας 59 συμμετοχές (στο πρωτάθλημα) και 19 τέρματα.
Εξωτερικοί σύνδεσμοι
Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Παναθηναϊκού Κατηγορία:Επιθετικοί ποδοσφαιριστές
Εγνατία Οδός
Ο Αυτοκινητόδρομος 2 (Α2), γνωστός και ως Εγνατία Οδός, είναι ο μεγαλύτερος αυτοκινητόδρομος της Ελλάδας με μήκος 670 χιλιόμετρα και αποτελεί τμήμα της Ευρωπαϊκής Οδού 90. Ξεκινάει από την Ηγουμενίτσα στην Ήπειρο και καταλήγει στα Ελληνοτουρκικά σύνορα στους Κήπους στη Θράκη. Κατασκευάστηκε μεταξύ 1994 και 2009 και 2014.
Η σύγχρονη Εγνατία Οδός κατασκευάστηκε κοντά στην Εθνική Οδό 2 την οποία και αντικατέστησε στο μεγαλύτερο ποσοστό της στο τμήμα από τη Θεσσαλονίκη μέχρι τους Κήπους. Το όνομά της προέρχεται από την Αρχαία Εγνατία Οδό που διέσχιζε την ίδια σχεδόν περιοχή. Επίσης αντικατέστησε την Εθνική Οδό 4 στο τμήμα Αλεξάνδρεια - Κοζάνη, την Εθνική Οδό 20 στο τμήμα Κοζάνη - Σιάτιστα, την Εθνική Οδό 15 στο τμήμα Σιάτιστα - Γρεβενά, την Επαρχιακή Οδό Γρεβενών - Μετσόβου στο τμήμα Γρεβενά - Μέτσοβο και την Εθνική Οδό 6 στο τμήμα Παναγία - Ηγουμενίτσα.
Εταιρία συντήρησης της είναι η Εγνατία Οδός Α.Ε., της οποίας κύριος μέτοχος είναι το Ελληνικό Δημόσιο και ανήκει στους φορείς της Γενικής Κυβέρνησης. Επίσης συντηρεί ένα τμήμα του Α.Θ.Ε κοινό με την Εγνατία Οδό από το Κλειδί Ημαθίας μέχρι το Καλοχώρι Θεσσαλονίκης και ένα τμήμα της Εξωτερικής Περιφερειακής Θεσσαλονίκης.
Ιστορία
Η κατασκευή της Εγνατίας Οδού ξεκίνησε το 1994. Ένα μέρος της Εγνατίας Οδού μήκους 24 χλμ. (κοινό τμήμα Εγνατίας Οδού - Α.Θ.Ε (Αθηνών - Θεσσαλονίκης - Ευζώνων) είχε ολοκληρωθεί το 1988. Επίσης ένα τμήμα το οποίο διατρέχει η Εγνατία Οδός μήκους 69 χλμ. είχε ολοκληρωθεί πριν το ίδιο έτος ως Εθνική Οδός. Μέχρι το 2003 είχαν παραδοθεί 355 χιλιόμετρα εκ των οποίων: 35 στην Ήπειρο, 69 στη Δυτική Μακεδονία, 77 στην Κεντρική Μακεδονία και 174 στην Ανατολική Μακεδονία και στη Θράκη. Το 2004 ολοκληρώθηκαν τα υπόλοιπα τμήματα στον άξονα Αλεξανδρούπολη - Θεσσαλονίκη εκτός από κάποια μικρά τμήματα που ολοκληρώθηκαν το 2008.αριστερά|μικρογραφία|206x206px|Η γέφυρα [[Άραχθος|Αράχθου της Εγνατίας υπό κατασκευή το 2008]] Το 2004 ξεκίνησαν τα έργα στην Ήπειρο, στα Γρεβενά και στη Βέροια. Το 2005 διανοίχτηκαν οι σήραγγες Μετσόβου και Δρίσκου. Στα τέλη του 2005, διανοίχτηκε και η σήραγγα Δωδώνης. Το 2006 παραδόθηκε το τμήμα Μεγάλο Περιστέρι - Άραχθος με τη σήραγγα Δεματίου και τη σήραγγα Ζαγορίου. Τότε ξεκίνησε και η κατασκευή της Γέφυρας Άραχθου. Το 2007 ολοκληρώθηκαν οι σήραγγες στη Βέροια μαζί με τον Κόμβο Πολύμυλου. Το 2008 παραδόθηκε η Σήραγγα Δρίσκου, η μεγαλύτερη σήραγγα της Εγνατίας Οδού και η δεύτερη μεγαλύτερη σήραγγα της Ελλάδας μετά τη Σήραγγα Τεμπών Τ2. Μαζί με τη Σήραγγα Δρίσκου, παραδόθηκε το τμήμα Δρίσκος - Ιωάννινα. Στις αρχές του 2009, παραδόθηκαν τα τμήματα Μέτσοβο - Μεγάλο Περιστέρι, ο ένας κλάδος της Γέφυρας Αράχθου και το Μέτσοβο - Παναγία. Τον Μάιο παραδόθηκε το τμήμα Ιωάννινα - Παραμυθιά με τη σήραγγα Δωδώνης. Στα τέλη του 2009 παραδόθηκε το τελευταίο τμήμα του βασικού άξονα Παναγία - Γρεβενά και ο άλλος κλάδος της Γέφυρας Αράχθου.
Η Εγνατία Οδός ουσιαστικά ολοκληρώθηκε ως προς τον βασικό της άξονα το 2009, ενώ στις 10 Μαΐου 2014 ολοκληρώθηκε και τυπικά στο σύνολο της, με την παράδοση στην κυκλοφορία και των δύο κλάδων της Γέφυρας Περιστερίου στην περιοχή του Μετσόβου.
Το 2009 ξεκίνησε η κατασκευή σταθμών διοδίων. Μέχρι τότε η διέλευση ήταν δωρεάν. Όταν παραδόθηκε η σήραγγα Δρίσκου, το 2008, ο σταθμός διοδίων Παμβώτιδας είχε ολοκληρωθεί στο κτήριο της από την ΑΕΓΕΚ. Όμως δεν λειτουργούσε μέχρι το 2017. Μπορεί να θεωρηθεί ο πρώτος (ως κτήριο) μετωπικός σταθμός διοδίων της Εγνατίας Οδού.
Το 2011 έγινε τοποθέτηση καινούργιων πινακίδων. Μια μεγάλη αλλαγή ήταν στις σήραγγες. Μέχρι τότε κάθε όνομα των σηράγγων βρισκόταν στην πινακίδα με το μήκος της σήραγγας, όπως σε κάθε άλλο αυτοκινητόδρομο της Ελλάδας. Όμως άλλαξε και μπήκε μια πινακίδα που γράφει "Σήραγγα Χ" που Χ είναι το όνομα της σήραγγας αυτής. Πριν την Καβάλα τοποθέτησαν σύγχρονες πινακίδες αυτοκινητόδρομου και σε άλλα μέρη της Εγνατίας Οδού.
Το 2013 δόθηκε στην κυκλοφορία πολλοί ανισόπεδοι κόμβοι όπως του Κατσίκα, του Ανηλίου και πολλοί άλλοι. Ήταν προγραμματισμένοι να δοθούν στην κυκλοφορία μαζί με τα υπόλοιπα τμήματα αλλά υπήρξαν καθυστερήσεις στην κατασκευή τους. Τότε άνοιξε και ο ανισόπεδος κόμβος Δρίσκου που παλιότερα ήταν το τέλος του αυτοκινητόδρομου μέχρι το 2009 με την παράδοση της Γέφυρας Αράχθου.
Ταυτότητα του έργου και διαδρομή
Ο αυτοκινητόδρομος έχει δύο ρεύματα κυκλοφορίας, ένα με κατεύθυνση προς Ηγουμενίτσα κι ένα με κατεύθυνση προς Κήπους Έβρου, χωριζόμενα από διαχωριστική νησίδα στη μέση. Κάθε ρεύμα διαθέτει δύο λωρίδες κυκλοφορίας και μια λωρίδα έκτακτης ανάγκης και στο τμήμα Κλειδί - Λαγκαδάς τρεις λωρίδες κυκλοφορίας και μία Λ.Ε.Α. Η μέγιστη επιτρεπόμενη ταχύτητα είναι τα 130 χλμ/ώρα. Ο αυτοκινητόδρομος περιλαμβάνει πλήθος σηράγγων και γεφυρών, καθώς διέρχεται διαμέσου του ορεινού αναγλύφου της οροσειράς της Πίνδου και πλησίον του ορεινού όγκου του Βερμίου. Ο συνολικός αριθμός των δίδυμων οδικών σηράγγων επί της Εγνατίας Οδού είναι 73, με συνολικό μήκος 100 χιλιόμετρα (σε μονό κλάδο, 50 χλμ. κατά μήκος του αυτοκινητοδρόμου) και συνολικό κόστος κατασκευής 1800 εκατομμυρίων ευρώ.
Τροφοδοτείται από τέσσερα λιμάνια και έξι αεροδρόμια. Τη διαχείριση και συντήρηση του αυτοκινητοδρόμου έχει αναλάβει η Εγνατία Οδός Α.Ε. , η οποία κατασκευάζει παράλληλα και πέντε κάθετους οδικούς άξονες που συνδέουν την Εγνατία με τα βόρεια σύνορα της χώρας.
Όλο το έργο της Εγνατίας Οδού κοστολογείται κοντά στα 6 δισεκατομμύρια ευρώ. Μόνο οι σήραγγες κοστολογούνται κοντά στα 1,8 δισεκατομμύρια ευρώ. Συγκεκριμένα το έργο περιλαμβάνει:
Η περιοχή επιρροής και εξυπηρέτησης συγκεντρώνει: